สวัสดีค่ะ คุณดิฉันมีเรื่องรบกวนปรึกษาดังนี้นะคะ1.เพื่อนดิฉันดื่มเบียร์มาตั้งแต่อายุ 20 ปี ปัจจุบันอายุ 52 ปีค่ะ เป็นผู้ชาย2.การดื่มของเพื่อนจะแปลกมาก ๆ เลยคะ คือเขาจะดื่มติดต่อกันเป็นสัปดาห์ หรือ 1 เดือนเต็มๆ เลยคะ ไม่ทานอาหารใด ๆ เลย นอกจากเบียร์ ผสมเอ็ม 100 กับบุหรี่3.หลังจากนั้น เขาก้อจะหยุดดื่มไปอีกประมาณ 2-3 เดือน แล้วค่อยมาดื่มแบบนี้ใหม่4.ดิฉันจึงอยากรบกวนสอบถามว่า มียาอะไรที่จะทำให้เขาเลิกดื่มไปอย่างเด็ดขาดหรือไม่คะ หรือว่าต้องพาไปพบจิตแพทย์รบกวนขอทราบทางแก้ไขด้วยนะคะ ขอบพระมากค่ะ
สวัสดีค่ะ จากอาการดังกล่าวมาอาจมีการดื่มแอลกอฮอล์มากเกินไป ร่วมกับติดแอลกออฮอล์ซึ่งอาจมีผลเสียต่อสุขภาพในระยะยาวเช่น โรคตับ ตับอ่อนอักเสบ มะเร็งที่ปาก มะเร็งที่คอ หรือหลอดอาหาร อาจทำให้ถึงแก่ชีวิตทันที หากผู้ดื่มเป็นโรคหลอดเลือดหัวใจ โรคกล้ามเนื้อหัวใจเสื่อมจากสุรา โรคหลอดเลือดสมอง สมองถูกทำลาย หรือเป็นสาเหตุของการฆ่าตัวตาย หรือทำให้เกิดอุบัติเหตุตามมาได้ดังนั้นควรแนะนำให้ทำการเลิกเหล้าโดยอาจต้องใช้ความช่วยเหลือจากบุคลากรทางการแพทย์ด้วย กรณีที่ติดเหล้ามาก เพราะอาจมีอาการถอนเหล้า ทำให้มีความผิดปกติทางจิตในระยะสั้นๆได้ ควรปรึกษาแพทย์หรือคลินิกเลิกเหล้าที่รพ.ใกล้บ้านอีกครั้งค่ะ